ВЕЖБАЊЕ – ПРИПРЕМА ЗА ОПШТИНСКО ТАКМИЧЕЊЕ

**XLVII – 1, 2, 3 2012/2013**

1. Иван , Милан и Видан су заједно уштедели 2012 динара. Колико је уштедео сваки од њих, ако је Милан уштедео два пута више од Видана, а Иван за 212 динара више од Видана?
2. Укупна маса чаше напуњене водом износи 300 грама и једнака је маси две празне чаше и тегу од 60 грама. Колика је маса воде у чаши?
3. Збир два броја је 20122012. Ако се први увећа за 201200, а други умањи за 20120, добијају се два једнака броја. Који су то бројеви?
4. Збир два броја је 1234567. Ако се један од њих увећа за 2012, а други подели са 2, добијају се два једнака броја. Који су то бројеви?
5. Укупна маса лубенице и диње је 6 килограма и 400 грама. Маса лубенице и тег од 50 грама има исту масу као диња и тег од 4 килограма. Колико износи маса лубенице?
6. Напиши највећи и најмањи непаран осмоцифрени број који је записан цифрама 0, 3, 4, 5 и 7 у коме се ниједна од тих цифара не појављује више од три пута. Израчунај збир и разлику та два броја.
7. Обим правоугаоника је 160 центиметара. Израчунај површину тог правоугаоника ако је једна његова страница 9 пута краћа од друге.
8. Могу ли се месеци поделити у две групе по 6 узастопних, тако да у свакој групи буде једнак број дана?
9. Најдуговечнији људи живе преко 100 година, чак и 138 година. Да ли је постојао неки човек који је живео1 000 000 сати? А 2 000 000 сати?
10. Од дрвеног квадра сечењем два пута паралелно једној његовој страни, направљене су три једнаке коцке свака површине 150 cm2. Колика је била површина првобитног квадра?
11. Од 4 једнака квадра направљена је коцка ивице дужине 10cm. колика је површина једног од тих квадара?
12. Вредност израза a + b – c је 1512. Колико ће износити вредност овог израза, ако се сваки број повећа за 500?
13. Колико различитих квадара може да се направи од 212 једнаких коцкица ивице 1 cm.
14. Вредност израза a · b : c је 671. Колико ће износити овај израз ако се сваки од бројева a, b, c повећа три пута?
15. Колико различитих квадара може да се направи од 30 једнаких коцкица ивице 1 cm?